
[bookmark: Texto5]Unión del Pueblo Navarro talde parlamentarioari atxikitako foru parlamentari Isabel Olave Ballarena andreak 11-25/PES-00219 galdera egin zuen Mondragon Unibertsitatearekin hitzarmena berritzeari buruz, idatziz erantzun zekion. Bada, Nafarroako Gobernuko Industriako eta Enpresen Trantsizio Ekologiko eta Digitalerako Departamentuko kontseilaria naizen aldetik, honako hau jakinarazten dut egindako galderari erantzunez:

Berrituko al da Mondragon Unibertsitatearekiko hitzarmena Ikus-entzunezko Ekintzailetza eta Berrikuntzako unibertsitate adituko ikastaroa berriro egiteko? Hartutako erabakia azaltzea eskatzen dut. 

Ez da berrituko. Izan ere, ez da horretarako aurrekontuko partidarik aurreikusi. 2024tik, CEIN Nafarroako Enpresa eta Berrikuntza Zentro Europarrak “start-up liders” izeneko ikastaro bat eskaintzen du, gehienez 20 plazatarako (sobera beteta, eskariaren interes handiagatik). Ikastaroaren helburua praktikoa da, nagusiki, kasuaren metodoan eta esperientzia errealetan oinarritzen da, eta bertaratutakoak start-up bat zuzentzen trebatzea da helburua. Sektore guztiei zuzentzen zaie.

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

